Дайце кнігу скаргаў

«Дайце кнігу скаргаў» — савецкі мастацкі фільм, пастаўлены на кінастудыі «Масфільм» у 1964 годзе рэжысёрам Эльдарам Разанавым.

 Сюжэт 
У Маскве працуе рэстаран «Дзьмухавец», які мае ў наведвальнікаў благую славу. Персанал хаміць і нядбайна абслугоўвае кліентаў, паўсюль пыл і бруд, кухня агідная, кніга скаргаў заўсёды «занята».

І ўсё б так і засталося, калі б у гэтае злашчаснае месца не прыйшоў журналіст газеты «Юнацтва» Нікіцін (Алег Барысаў) і яго калегі. Сутыкнуўшыся з жахлівым абслугоўваннем і адначасова па непаразуменні трапіўшы ў міліцыю, Нікіцін вырашыў напісаць фельетон аб гэтым рэстаране. Артыкул атрымлівае сур’ёзны грамадскі рэзананс.

Пазней Нікіцін улюбляецца ў дырэктара гэтага рэстарана — маладую жанчыну, Таццяну Аляксандраўну Шумаву (Ларыса Галубкіна), і дапамагае ёй пераабсталяваць старамодны рэстаран у сучаснае маладзёжнае кафэ. У выніку, прайшоўшы ўсе перыпетыі бюракратызму, яны дасягаюць сваёй мэты.

 У ролях 
 Алег Іванавіч Барысаў
 Ларыса Іванаўна Галубкіна
 Юрый Уладзіміравіч Нікулін
 Анатоль Дзмітрыевіч Папанаў
 Міхаіл Іванавіч Пугаўкін

 Крыніцы 

Катэгорыя:Фільмы 1964 года
Катэгорыя:Фільмы студыі «Масфільм»
Катэгорыя:Кінакамедыі СССР